Ekonomi Indonesia

**Ekonomi [[Indonesia]]** marupoan ekonomi paliang gadang di Asia Tenggara dan marupoan salah satu ekonomi pasa bakambang. Sabagai nagara bapanghasilan manangah dan anggota G-20, Indonesia diklasifikasikan sabagai nagara industri baru. Indonesia adolah nagara ekonomi paliang gadang ka-17 di dunia manuruik PDB nominal dan paliang gadang ka-7 dalam hal PDB Paritas Daya Beli (PPP). Pado tahun 2019, ekonomi Internet Indonesia mancapai US$40 miliar, jo dipakiroan mancapai US$130 miliar pado tahun 2025. Indonesia bagantuang pado pasa dalam nagari jo balanjo anggaran pamarentah sarato kapamilikannyo pado BUMN (pamarentah pusek punyo 141 BUMN). Administrasi harago babagai kabutuhan dasar (tamasuak bareh jo listrik) juo mamainanpunyo peran penting dalam ekonomi pasa. Namun sajak tahun 1990-an, mayoritas ekonomi Indonesia dikuasoi dek perorangan jo parusahaan asiang.

Sasudah  krisis moneter 1997, pamarentah maambiak aliah sabagian gadang aset sektor swasta malalui akuisisi pinjaman bank bermasalah dan aset parusahaan malalui proses restrukturisasi utang dan parusahaan nan ditahan dijua untuak privatisasi babarapo tahun kamudian. SAjak 1999, ekonomi Indonesia alah pulih. Partumbuhan alah maningkek manjadi labiah dari 4–6% dalam babarapo tahun terakhir.

Pado tahun 2012, Indonesia manggantian India sabagai ekonomi G-20 dengan pertumbuhan paliang capek kaduo, di balakang Tiongkok. Sajak itu, tingkek partumbuhan tahunan berfluktuasi sakitar 5%. Namun, Indonesia mangalami resesi pado tahun 2020, sangkek partumbuhan ekonomi anjlok hinggo −2,07% dek pandemi COVID-19. Iko adolah partumbuhan paliang buruak sajak krisis moneter 1997.

Pado tahun 2021, produk domestik bruto Indonesia tumbuah 3,69%, dek panghapusan pembatasan COVID-19 sarato rekor ekspor paliang tinggi nan didorong dek harga komoditas nan labiah kuek.

Indonesia diprediksi manjadi ekonomi paliang gadang ka-4 di dunia pado tahun 2045. Joko Widodo alah manyatoan bahaso parhitungan kabinetnyo manunjuakan bahaso pado tahun 2045, Indonesia akan punyo panduduak sabanyak 309 juta jiwa. Manuruik pakiroan Jokowi, akan ado partumbuhan ekonomi 5−6% & PDB sabanyak US$9,1 triliun. Pandapatan per kapita Indonesia dipakiroan mancapai US$29.000.

## Sijarah
### Orde lama
Pado periode 1960-1965, Indonesia mangalami kamunduran ekonomi dengan panurunan pandapatan per kapita manjadi rato-rato 0,1% sarato partumbuhan ekonomi hanyo 2%. Kondisi iko diikuti juo jo hiperinflasi dari 250% manjadi 650%.

### Orde Baru
Sasudah pamarentahan diampu dek Soeharto, babarapo kaadaan ekonomi mulai membaik. Angko inflasi barhasil diturunan dalam wakatu satahun manjadi 112% pado tahun 1967 dan taruih balanjuk manjadi 85% pado tahun 1968. Akhianyo, turun drastis manjadi 10% pado tahun 1969 sabalun dimulainya program Repelita. Pamarentahan Orde Bbaru juo berhasil mamperbaiki kondisi ekonomi Indonesia dengan manaikkan partumbuhan ekonomi nan sabalunnyo hanyo 2% manjadi rato-rato 5%. Parkembangan ekonomi iko makin membaik sasudah pangenalan program Repelita 1 nan dimulai pado tanggal 1 April 1969. Berkat program iko, partumbuhan ekonomi Indonesia pado maso itu mancapai rato-rato 6% pado periode 1969-1973, yaitu sangkek Repelita I bajalan.

Pado akhia Repelita 1, laju inflasi mangalami kanaikan baliak sasduah turun ka angko paliang randahnyo, yaitu 4,6% pado tahun 1971. Kanaikan iko diakibaikan mambaiknya harago pasa komoditi internasional sarato paningkatan kredit parbankan mancapai 60% pado perioude 1973/1974. Akibaik kondisi iko, inflasi mancapai 41% pado tahun 1974.

Salamo labiah dari 30 tahun pamarentahan Orde Baru, ekonomi Indonesia tumbuah dari GDP per kapita $70 manjadi labih dari $1.100 pado 1997. Paningkatan iko manjadikan Indonesia dikategorian sabagai negara pandapatan manangah ka bawah nan sabalunnyo barado dalam kategori negara pandapatan randah. Malalui kabijakan moneter jo kauangan nan ketat, inflasi ditahan sakitar 5%-10%, rupiah stabil dan dapat diterka, sarato pamarentah manerapkan sistem anggaran barimbang. Banyak dari anggaran pambangunan dibiayai malalui bantuan asiang. Pado partangahan 1980-an, pamarentah mulai mailangan hambatan kapado aktivitas ekonomi.

### Pasca-Soeharto

Di bulan Agustus 1998, Indonesia jo IMF manyatujui program pinjaman dana di bawah Presiden B.J Habibie. Presiden Gus Dur nan tapiliah sabagai presiden pado Oktober 1999 kudian mampapanjang program tersebut.

Pado 2010, ekonomi Indonesia sangaik stabil dan tumbuah pesat. PDB bisa dipastikan malabiahi Rp6,300 triliun  maningkek labiah dari 100 kali lipek dibandiang PDB tahun 1980. Sasudah India dan China, Indonesia adolah negara dengan ekonomi nan tumbuah paliang capek di antaro 20 negara anggota Industri ekonomi paliang gadang di dunia G20.

Iko adolah tabel PDB (Produk Domestik Bruto) Indonesia dari tahun ka tahun dek IMF dalam juta rupiah.

Catatan: Data di ateh dibuek dalam rupiah, dek itu partumbuhan nan tampaknyo pesat itu sangaik dipangaruhi dek palemahan rupiah terhadap mato uang nan labih stabil, misalnyo US Dollar. Partumbuhan sasungguahnyo, takah daya beli masyarakat akan jauah labiah ketek, bahkan mungkin negatif.

### Kajian Pangaluaran Publik
Sajak krisis kauangan Asia akhia taun 1990-an nan tutuik badampak pado jatuahnyo rezim Suharto pado bulan Mei 1998, kauangan publik Indonesia mangalami transformasi gadang. Utang jo subsidi maningkek sacaro drastis, samantaro balanjo pambangunan bakurang tajam.

Walaupun ado resiko politik bahaso harago minyak nan tinggi akan mandorong tingkek inflasi labiah tinggi, pamarentah maambiak kaputusan nan barani untuak mamotong subsidi minyak. Kaputusan iko manyadioan tambahan US$10 miliar untuak pangaluaran bagi program pambangunan. Samantaro itu, pado tauhn 2006 tambahan US$5 miliar alah tasadio berkat kombinasi paningkatan pandapatan nan didorong dek patumbuahan ekonomi nan stabil sacaro kasaluruahan jo pangurangan pambayaran utang, siso krisis ekonomi. Aratinyo pado tahun 2006 pamarintah punyo tambahan US$15 miliar ekstra untuak dibalanjoan pado program pambangunan.

Pada 2012, Indonesia manggantian India sabagai negara anggota G20 dengan ekonomi paliang capek kaduo sasudah China. Sajak sangkek itu, partumbuhan ekonomi Indonesia malambek di kisaran angko 5%. Pado 1 Juli 2020, Bank Dunia memutuskan Indonesia dikelompokkan sabagai negara bapanghasilan manangah kaateh dengan pandapatan nasional bruto Indonesia pado tahun 2019 sabanyak US$4.050, saketek di ateh klasifikasi Bank Dunia bahaso negara berpendapatan manangah kateh per kapitanyo berkisar US$4.046-US$12.535. Hal lain manuruik Bank Dunia adolah bahaso populasi kelas manangah di Indonesia kini ko sakitar 52 juta orang dengan pangaluaran Rp 1,2-6 juta per orang per bulan.

## Data
Tabel barikuik manunjuakan indikator ekonomi utamo tahun 1980–2020.  Inflasi di bawah 5% barono hijau.

## Rujuakan

## Caliak pulo
* Daftar provinsi di Indonesia manuruik PDRB
* Daftar provinsi di Indonesia manuruik PDRB per kapita